|  |  |
| --- | --- |
| Ταχ.Δ/νση: Ακτή Δυμαίων 48  Πάτρα, ΤΚ 26333 | Πάτρα 03/05/2019 |
| Τηλ: 2610366100  Fax: 2610325790  Αρμόδιος: Βουκελάτος Ευάγγελος  Τεχνικός Ασφαλείας  2610366285 |  |
|  |  |

***ΑΝΤΙΚΕΙΜΕΝΟ:***  **Προμήθεια υλικών σήμανσης.**

34996000-5 Εξοπλισμός ελέγχου, ασφάλειας και σηματοδότησης οδών

62.98004 Υλικά σήμανσης και ασφάλειας

***ΤΕΧΝΙΚΗ ΠΕΡΙΓΡΑΦΗ***

Για την ασφάλεια τόσο των εργαζομένων όσο και των πολιτών κατά την εκτέλεση διαφόρων εργασιών επί οδών, η ΔΕΥΑΠ διαθέτει στα συνεργεία της τα απαραίτητα υλικά σήμανσης.

Οι διευθύνσεις Ύδρευσης και Αποχέτευσης τα διαχειρίζονται.

Η ανανέωση των εν λόγω υλικών και η προσθήκη νέων προς αντικατάσταση απολεσθέντων, φθαρμένων, ακατάλληλων, όσο και κάποιων νεώτερων μοντέλων είναι επιβεβλημένη, προκειμένου να καλύπτονται οι ανάγκες της υπηρεσίας, όσο και να είναι εναρμονισμένα με την αντίστοιχη νομοθεσία (ΦΕΚ 946/2003), και τις ευρωπαϊκές προδιαγραφές (ΕΝ).

Η προμήθεια υλικών σήμανσης επιπλέον της ασφάλειας και της εναρμόνισης με την νομοθεσία, θα πρέπει να προωθεί την έξωθεν καλή εικόνα της ΔΕΥΑΠ (εταιρική ταυτότητα), την ευχρηστία κατά την τοποθέτησή τους στα έργα, την ευκολία συλλογής τους μετά το πέρας των εργασιών και την αποθήκευσή τους.

Τα ζητούμενα υλικά θα πρέπει να έχουν τις πιο κάτω τεχνικές προδιαγραφές:

* **Κώνος PVC ενισχυμένης βάσης από καουτσούκ**
* Σύμφωνα με το EN 13422
* Ύψος 75cm
* Βάρος >=4,2Kgr
* **Πινακίδα προειδοποίησης (λευκό /κόκκινο)**
* Πλαστική, τύπου «ζέβρας» διπλής όψης (Π77-Π78) κατασκευασμένη από πολυαιθυλένιο υψηλής πυκνότητας (HDPE) σε λευκό χρώμα και δυνατότητα τοποθέτησης σε ειδική ενισχυμένη βάση προσωρινής σήμανσης .
* Το ύψος να είναι περ. 130 εκατ. και το πλάτος περ. 30 εκατ.
* Να φέρει και στις δυο όψεις αντανακλαστική ταινία ριγωτή σε λευκό και κόκκινο χρώμα υψηλής αντανακλαστικότητας (HighIntensityGrade) Κλάσης RA2 , με αυξημένη αντοχή σε όλες τις καιρικές συνθήκες .
* Η διάσταση της ταινίας να είναι περ. ύψους 100 εκατ. Και πλάτους 25 εκατ.
* Στην κορυφή να υπάρχει ειδική αναμονή για την τοποθέτηση φανού έργων .
* Το συνολικό βάρος να είναι περ. από 2,50 έως 3,00 κιλά .
* Η συνολική κατασκευή να είναι ενισχυμένη και να επιτρέπει στην πινακίδα όταν ενωθεί με τη βάση της να αποσπαστεί σε περίπτωση κρούσης με διερχόμενο όχημα.
* **LED αναλάμπων φανάρι έργων υψηλής φωτεινότητας**
* Αναλάμπων φανός με φωτοκύτταρο μπαταρίας. Το φωτιστικό σώμα να είναι δυο όψεων και να έχει διάμετρο περ. 18 εκατ. με οπισθαντανακλαστικό περίβλημα . Στην κορυφή του φανού να υπάρχει ειδικός κρίκος ανάρτησης του σε αναμονή . Το περίβλημα του φανού να είναι κατασκευασμένο από πολυκαρμπονικό υλικό ενώ το σώμα του φανού να είναι από ειδικό πλαστικό υλικό με εξαιρετική αντοχή στην κρούση . Η ηλεκτρονική πλακέτα να είναι καλά προστατευμένη και τοποθετημένη σε ασφαλή θέση μέσα στο κυρίως σώμα ώστε να αποτρέπεται κυρίως η εισροή υδάτων αλλά και ρύπων .
* Το χρώμα του φωτιστικού να είναι πορτοκαλί/κίτρινο .
* Το φανάρι να έχει φωτοκύτταρο και να παρέχει τις εξής λειτουργίες με το αντίστοιχο μπουτόν : κλειστό – ανοιχτό (προσαρμοζόμενο στις συνθήκες φωτισμού) – συνεχή φωτισμό – φωτισμό φλας (60-70 φλας/λεπτό)
* Να φέρει μεταλλικό μηχανισμό ασφαλούς πρόσδεσης και στήριξης σε σωλήνα έως Φ 52 χιλ. και σε πλαστική μπαριέρα ή πλαστική πινακίδα έργων . Ο μηχανισμός να ασφαλίζει και απασφαλίζει με τη χρήση ειδικού κλειδιού το οποίο θα χρησιμοποιείται παράλληλα για την πρόσβαση του χρήστη στο εσωτερικό του φανού (τοποθέτηση της μπαταρίας κλπ.) .
* Να λειτουργεί με μια μπαταρία 6V (7-9Ah) 4R 25 η οποία να έχει διάρκεια ζωής 250 – 300 ώρες για συνεχή φωτισμό και 1000 – 1300 ώρες για φωτισμό φλας
* Να παρέχεται το αντίστοιχο ειδικό κλειδί χειρισμού (τουλάχιστον ένα ανά τέσσερα φανάρια) .
* **Μπαταρίες για LED αναλάμπων φανάρι 6V 4R 25**

Η μπαταρία θα χρησιμοποιηθεί για το **LED αναλάμπων φανάρι** και θα πρέπει να χωράει στη θήκη του φανού . Ισχύς 6V (7-9Ah) με βάρος περ. 450 γραμμ.

Επιθυμητό να είναι ξηρού στοιχείου ή αλκαλική .

* **Πινακίδα αναγγελίας κινδύνου Κ-20,** (προειδοποίηση για κίνδυνο λόγω εκτέλεσης έργων επί οδού) πλευράς 60cm, αλουμινίου πάχους 3mm με αντανακλαστική μεμβράνη τύπου Ι, σύμφωνα με τις ισχύουσες προδιαγραφές ΥΠΕΧΩΔΕ
* **Πινακίδα αναγγελίας κινδύνου Κ-25**, (προσοχή άλλοι κίνδυνοι, με «θαυμαστικό») πλευράς 60cm, αλουμινίου πάχους 3mm με αντανακλαστική μεμβράνη τύπου Ι, σύμφωνα με τις ισχύουσες προδιαγραφές ΥΠΕΧΩΔΕ
* **Φορητή πτυσσόμενη πλαστική βάση ανάρτησης σε κώνο πινακίδων σήμανσης**
* Βάση στήριξης πινακίδων επί κώνων από ενισχυμένο θερμοπλαστικό υλικό. Η βάση να φέρει στην πίσω πλευρά αναδιπλούμενα δαχτυλίδια για να ασφαλίζει επάνω στους κώνους σήμανσης , παρέχοντας τη δυνατότητα ανάρτησης επάνω στον κώνο πινακίδας σήμανσης .
* Η όλη κατασκευή να είναι στιβαρή και εύκολα επαναχρησιμοποιούμενη .
* Η βάση να έχει χαμηλό κέντρο βάρους για να μην αναποδογυρίζει .

* **Κινητή βάση καουτσούκ 28 Kgr**

Βάση στήριξης πινακίδων και στύλων κινητή από ενισχυμένο πλαστικό με βάρος περ. 25 έως 28 κιλά σε μαύρο χρώμα .

Στην πρόσοψη της βάσης να υπάρχει αντανακλαστική ταινία υψηλής αντανακλαστικότητας σε κίτρινο χρώμα με διάσταση περ. Υ2 xΠ25 εκατ.

Η διάστασή της να είναι περ. Π38xΜ75xΥ12 εκατ. και να φέρει στις πλευρές από μια χειρολαβή για την μετακίνηση και στοίβαξη της .

Η βάση να έχει χαμηλό κέντρο βάρους για να μην αναποδογυρίζει .

Να φέρει αναμονές στήριξης πινακίδων και στύλων με ενδεικτικές διαστάσεις:

30x30 χιλ. ,50x50 χιλ. , 60x60 χιλ. , 40x45χιλ. , 15x30 χιλ. , Φ40 χιλ. καθώς και μια αναμονή για τοποθέτηση μπαταρίας 180x145xY105 χιλ.

* **Σύστημα περίφραξης (μπαριέρα)** με αντανακλαστικές **σανίδες** δύο διαφορετικών **μηκών 1,25μ. και 2,00μ**., **βάσεις** σταθεροποίησης, ενδιάμεσα **στηρίγματα (στύλους)** και υποδοχές για σηματοδότηση και φανάρια

Όλα τα υλικά σήμανσης θα πρέπει να φέρουν σε εμφανή σημεία το λογότυπο της ΔΕΥΑΠ.

Οι ενδιαφερόμενοι θα πρέπει να δώσουν οικονομική προσφορά για όλα τα παραπάνω είδη που πρέπει να τηρούν τις απαιτούμενες προδιαγραφές:

Μειοδότης θα ανακηρυχθεί ο διαγωνιζόμενος που θα προσφέρει τη χαμηλότερη τιμή ανά είδος, για τα υλικά σήμανσης ως εξής:

* Κώνοι 110 τεμάχια
* Πινακίδες προειδοποίησης 70 τεμάχια
* LED φανάρια 100 τεμάχια
* Μπαταρίες 300 τεμάχια
* Πινακίδες Κ-20 30 τεμάχια
* Πινακίδες Κ-25 30 τεμάχια
* Φορητή πτυσσόμενη βάση ανάρτησης πινακίδων 30 τεμάχια
* Κινητή βάση καουτσούκ 70 τεμάχια
* Βάση μπαριέρας (συστήματος περίφραξης) 60 τεμάχια
* Στύλοι μπαριέρας 60 τεμάχια
* Σανίδες μπαριέρας μήκους 1,25μ. 30 τεμάχια
* Σανίδες μπαριέρας μήκους 2,00μ. 30 τεμάχια

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ:**

Η σχετική δαπάνη για τα παραπάνω είδη, με βάση έρευνα αγοράς, όσο και παλαιότερες προμήθειες παρόμοιων ειδών, υπολογίζεται στο ποσό των **10000 (δέκα χιλιάδες) ευρώ συν Φ.Π.Α. 24%, (2400 ευρώ), συνολικά 12400 ευρώ** και θα βαρύνει τον ΚΑΕ 6298004 (υλικά σήμανσης και ασφάλειας) του 2019.

Παράδοση των υλικών στις κεντρικές εγκαταστάσεις της ΔΕΥΑΠ (Ακτή Δυμαίων 48, Πάτρα), χωρίς επιπλέον χρέωση μεταφορικών.

ΠΡΟΣΟΧΗ ! ΟΙ ΕΝΔΙΑΦΕΡΟΜΕΝΟΙ ΠΡΕΠΕΙ ΝΑ ΥΠΟΒΑΛΛΟΥΝ ΣΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΦΟΡΟΛΟΓΙΚΗ ΚΑΙ ΑΣΦΑΛΙΣΤΙΚΗ ΕΝΗΜΕΡΟΤΗΤΑ ΚΑΘΩΣ ΚΑΙ ΠΟΙΝΙΚΟ ΜΗΤΡΩΟ

 Παρακαλούμε όπως αποστείλετε την οικονομική προσφορά σας σε κλειστό φάκελο στο Τμήμα Προμηθειών (ΔΕΥΑΠ, Ακτή Δυμαίων 48, Πάτρα) με την ένδειξη «**Προμήθεια υλικών σήμανσης»**

Ο Τεχνικός Ασφαλείας

Βουκελάτος Ευάγγελος

Μηχ/γος Μηχ/κός Τ.Ε.